* Nacrt Odluke-



REPUBLIKA HRVATSKA

ZADARSKA ŽUPANIJA

OPĆINA STARIGRAD

**Općinsko vijeće**

KLASA:

URBROJ:

Starigrad Paklenica, \_. ožujka 2018. godine

Temeljem članka 86. *Zakona o prostornom uređenju* (NN 153/13 i 65/17) te članka 30. Statuta Općine Starigrad ("Službeni Glasnik Zadarske županije" br. 3/18) Općinsko vijeće Općine Starigrad na svojoj 7. sjednici održanoj dana \_\_. ožujka 2018. godine, donijelo je

***O D L U K U***

**o izradi**

**izmjena i dopuna**

**URBANISTIČKOG PLANA UREĐENJA DIJELA UGOSTITELJSKO-TURISTIČKE ZONE „Milovci – Grabovača“**

***Članak***

***Pravna osnova za izradu i donošenje izmjena i dopuna UPU dijela ugostiteljsko-turističke zone „Milovci-Grabovača“***

(1) Donosi se Odluka o izradi izmjena i dopuna Urbanističkog plana uređenja dijela ugostiteljsko-turističke zone „Milovci-Grabovača (u daljnjem tekstu: *Odluka*).

(2) Izmjene i dopune Urbanističko plana uređenja dijela ugostiteljsko-turističke zone „Milovci-Grabovača“ ("Službeni glasnik Zadarske županije" br. 7/16 i 21/17), u daljnjem tekstu: *Plan* ili *UPU*, izrađuje se i donosi u skladu s odredbama Zakona o prostornom uređenju (NN 153/13 i 65/17).

***Članak***

***Razlozi za izradu izmjena i dopuna UPU dijela ugostiteljsko-turističke zone***

***„Milovci-Grabovača“***

Onemogućena je realizacija planirane namjene unutar prostorne cjeline I. iz razloga što nije moguće spojiti sve katastarske čestice u jednu građevnu česticu kako UPU nalaže. Naime, dio kč 2349 k.o. Starigrad nije bilo moguće privesti vlasništvu u cijelosti radi formiranja jedinstvene građevne čestice koja odgovora planiranoj prostornoj cjelini br. I. iz UPUI-a. Iz tog razloga potrebno je pristupiti izmjeni i dopuni UPU-a na način da se dio katastarske čestice br. 2349 k.o. Starigrad izdvoji iz prostorne cjeline I a istovremeno doda dio katastarske čestice br. 2344 k.o. Starigrad kojeg je vlasnik investitor. Navedena izmjena omogućit će investitora da postane stopostotni vlasnik planirane prostorne cjeline br.I što će omogućiti otklanjanja zapreke za realizaciju planirane namjene.

***Članak***

***Obuhvat izrade izmjena i dopuna UPU dijela ugostiteljsko-turističke zone***

***„Milovci-Grabovača“***

Obuhvat izmjena i dopuna odnosi se na planirane prostorne cjeline I. i II., određene Urbanističkim planom uređenja dijela ugostiteljsko-turističke zone "Milovci-Grabovača" (koji je na snazi). Kako bi se zadržala funkcionalnost prostorne cjeline br. I, potrebno je djelomično proširiti granicu obuhvata UPU-a na dio kč br. 2344, sve ko Starigrad.

***Članak***

***Sažeta ocjena stanja u obuhvatu izmjena i dopuna Plana***

Prostor u obuhvatu izmjena i dopuna Plana čini dio izdvojenog građevinskog područja ugostiteljsko-turističke namjene van naselja. Ovo građevinsko područje je u većem dijelu neizgrađeno. U prostoru izmjena i dopuna nalaze se izgrađeni suhozidi i uređene staze, koje čine dio uređenog okoliša konačno planirane namjene.

***Članak***

***Ciljevi i programska polazišta izmjena i dopuna Plana***

Predložene izmjene i dopune ne mijenjaju niti ugrožavaju osnovna programska načela postavljena UPU-om. Planirana izgradnja u obuhvatu izmjene i dopune UPU-a je znatno ispod postavljenih maksimuma određenih prostornim planom uređenja Općine Starigrad. Tako postavljeni uvjeti iz UPU-a omogućuju izmjene planirane strukture u obuhvatu Plana bez znatnog utjecaja na zadani urbanistički koncept i uvjete za građenje postavljena planovima šireg područja.

***Članak***

***Popis sektorskih strategija, planova, studija i drugih dokumenata propisanih posebnim zakonima kojima, odnosno u skladu s kojima se utvrđuju zahtjevi za izradu izmjena i dopuna Plana***

(1) Osobe iz članka 8. ove Odluke obvezne su dostaviti sektorske strategije, planove, studije i druge dokumente propisane posebnim propisima kojima, odnosno u skladu s kojima utvrđuju zahtjeve za izradu izmjene i dopune Plana.

(2) Nositelj izrade dostavlja primjerak ove Odluke tijelima i osobama iz prethodnog stavka. Uz dostavu Odluke upućuje i poziv za dostavu zahtjeva (podaci, planske smjernice i propisani dokumenti) za izradu izmjene i dopune Plana.

(3) Tijela i osobe određena posebnim propisima iz ovog članka moraju u dostavljenim zahtjevima sukladno Zakonu odrediti važeće propise i njihove odredbe te druge stručne i ostale dokumente, na kojima temelje svoje zahtjeve u obuhvatu izmjene i dopune Plana.

(4) Rok za dostavu zahtjeva određen je u trajanju od 15 dana od datuma primitka obavijesti o izradi izmjene i dopune Plana i ove Odluke. Ukoliko tijela i osobe određeni posebnim propisima ne dostave zahtjeve u određenom roku, smatrat će se da ih nemaju. U tom slučaju moraju se u izradi i donošenju Plana poštivati uvjeti koje za sadržaj prostornog plana određuju odgovarajući važeći propisi i dokumenti.

***Članak***

***Način pribavljanja stručnih rješenja izmjena i dopuna Plana***

(1) U izradi će se koristiti sva raspoloživa prostorna dokumentacija koju iz područja svog djelokruga osigurava Općina Starigrad.

(2) Druga stručna rješenja nisu predviđena za izradu ovih izmjena i dopuna Plana.

***Članak***

***Popis javnopravnih tijela određenih posebnim propisima koja daju zahtjeve za izradu izmjene i dopune Plana te drugih sudionika korisnika prostora koji trebaju sudjelovati u izradi izmjena i dopuna Plana***

(1) Za potrebe izmjena i dopuna Plana utvrđuje se popis tijela i osoba određenih posebnim propisima od kojih će se zatražiti podatci, planske smjernice i dokumenti koja daju tijela i osobe određene posebnim propisima u skladu s odredbama članka 90. Zakona o prostornom uređenju:

* Ministarstvo zaštite okoliša i energetike, Uprava za zaštitu prirode, Zagreb,
* Ministarstvo zaštite okoliša i energetike, Uprava za procjenu utjecaja na okoliš i održivo gospodarenje otpadom, Zagreb
* Park prirode Velebit, Kaniža bb, Gospić
* Hrvatske vode, VGO Split. Vodnogospodarski odjel za slivove južnoga Jadrana sa sjedištem u Splitu
* Ministarstvo kulture Republike Hrvatske, Uprava za zaštitu kulturne baštine, Konzervatorskog odjela u Zadru
* Ministarstva unutarnjih poslova Republike Hrvatske, Policijske uprave Zadarske, Sektora zaštite od požara i civilne zaštite, Zadar

i druge službe i tijela ako se tijekom izrade Plana ukaže potreba

(2) Smatra se da nije potrebno zatražiti podatke, planske smjernice i dokumente od drugih osoba i tijela pored navedenih iz prethodnog stavka iz razloga što ovim izmjenama nisu planirane nove zone ili sadržaji koji su u suprotnosti programskim načelima važećeg Plana. Izmjenom i dopunom Plana želi se osigurati učinkovitija provedba Plana i zaštita prostora.

(3) Tijela i osobe iz ovog članka dužni su nositelju izrade, na njegov zahtjev, dostaviti bez naknade raspoložive podatke i drugu dokumentaciju iz njihovih djelokruga koji su potrebni za izradu Izmjena i dopuna Plana.

***Članak***

***Planirani rok za izradu izmjena i dopuna Plana, odnosno njegovih pojedinih faza***

Za izradu izmjena i dopuna UPU dijela turističko-ugostiteljske zone „Milovci-Grabovača“ određuju se slijedeći rokovi:

1. dostava zahtjeva tijelima i osobama za izradu Plana u skladu s člankom 90. Zakona o prostornom uređenju
2. osobe i tijela iz članka 8. ove Odluke dužna su dostaviti zahtjeve na Plan u roku od 15 dana od dana dostave zahtjeva iz članka 6. ove Odluke
3. izrada Nacrta prijedloga izmjene i dopune Plana u roku od 30 dana od isteka roka iz prethodne alineje
4. javna rasprava će se objaviti najmanje 8 dana prije početka javne rasprave
5. javni uvid - u trajanju najmanje 8 dana (a ne više od 15 dana) u skladu s objavom iz prethodne alineje
6. mjesto i vrijeme javnog izlaganja, mjesto i vrijeme uvida u Plan te rok u kojem se nositelju izrade dostavljaju pisana očitovanja, mišljenja, prijedlozi i primjedbe na prijedlog Plana biti će definirani u Objavi javne rasprave
7. javnopravno tijelo koje je dalo, odnosno trebalo dati zahtjeve za izradu Plana u javnoj raspravi sudjeluje davanjem mišljenja o prihvaćanju tih zahtjeva, odnosno mišljenja o primjeni posebnog propisa i/ili dokumenta koji je od utjecaja na Plan.
8. izrada Izvješća o javnoj raspravi - u roku od 15. dana od svršetka javne rasprave,
9. izrada nacrta konačnog prijedloga izmjene i dopune Plana u roku od 21. dana od izrade izvješća o javnoj raspravi
10. općinski načelnik utvrđuje konačni prijedlog Plana najviše 15 dana od primitka nacrta konačnog prijedloga Plana od izrađivača Plana i upućuje isti Ministarstvu graditeljstva i prostornog uređenja uz zahtjev za suglasnost na Plan.
11. prije upućivanja konačnog prijedloga Plana općinskom vijeću na donošenje, Općina Starigrad dostavlja sudionicima javne rasprave pisanu obavijest o tome s obrazloženjem o razlozima neprihvaćanja, odnosno djelomičnog prihvaćanja njihovih prijedloga i primjedbi.
12. objava Odluke o donošenju izmjene i dopune Plana u roku od 15 dana od dana izglasavanja Odluke objavljuje se u »Službenom glasniku Zadarske županije «.
13. Plan, s Odlukom o donošenju, mora se dostaviti Ministarstvu i Zavodu za prostorno uređenje Zadarske županije najkasnije petnaest dana od dana objave odluke u službenom glasilu,

***Članak***

***Izvori financiranja izrade izmjena i dopuna Plana***

(1) Financiranje izrade izmjena i dopuna Plana provest će se sukladno članku 167. Zakona na način da će izradu financirati u cijelosti Kuzman Marasović, Brine 4, 23244 Starigrad Paklenica, kao zainteresirana osoba vlastitim sredstvima.

(2) Međusobni odnosi nositelja izrade Plana i nositelja financiranja njegove izrade (investitora) uredit će se posebnim Ugovorom.

***Članak***

***Druga pitanja značajna za izradu nacrta izmjena i dopuna Plana***

(1) Jedan primjerak ove Odluke dostavlja se Ministarstvu graditeljstva i prostornog uređenja, i objavljuje se na internet stranicama Ministarstva i Općine.

(2) Obavijest o javnoj raspravi dostavlja se Ministarstvu graditeljstva i prostornog uređenja koje objavljuje istu na internet stranicama Ministarstva. Obavijest o javnoj raspravi objavljuje se i na Internet stranicama Općine.

(3) Izvješće o javnoj raspravi upućuje se na Ministarstvo graditeljstva i prostornog uređenja radi objave na internet stranice Ministarstva. Izvješće o javnoj raspravi objavljuje se i na internet stranicama Općine.

(4) Ova Odluka stupa na snagu osmog dana od dana objave u "Službenom glasniku Zadarske županije "

Predsjednik

Marko Marasović, dipl. ing građ.